cyanic-selkie/wikianc huggingface dataset:
Hans Christian Heg
19. september 1863 ble Heg dødelig såret under slaget ved Chickamauga. Han døde dagen etter på et feltsykehus.
Ved Lier kommunelokale på Haugestad i Lierbyen ble det i 1925 avduket en statue av oberst Heg. Statuen er en kopi av Hegs statue som sto i Madison i Wisconsin frem til 24. juni 2020 da den ble revet ned av Black Lives Matter-aktivister som demonstrerte etter drapet på George Floyd den 25. mai 2020.
Kuriosa
Bill Booth synger om Hans Christian Heg og slaget ved Chickamauga i sangen Chickamauga på albumet New Land.
Lars Christian Rødne
Lars Christian Rødne (født 22. juli 2000 i Stavanger) er en norsk ishockeyspiller som spiller løper for Bismarck Bobcats i NAHL. Stavanger Oilers er moderklubben til Rødne, der spilte han fram til 2019.
Gothic
Gothic er et rollespill for PC, som ble publisert den 30. november 2001. Spillet er utviklet av Pirahna Bytes.
Handling
Hovedpersonen må fullføre oppdrag og drepe ville dyr og forskjellige monster for å tjene opp ferdighetspoeng, som brukes til å øke grunnleggende attributter, forbedre ferdigheter og lære ting. Dersom spilleren velger å begynne som en tryllekunstner, vil man kunne lære Circles of Magic. Jakt på ville dyr gjør at spilleren kan få tak i rått kjøtt. Dette helbreder skader, og kan selges videre. Ved å bruke en komfyr eller stekepanne, kan spilleren imidlertid også velge å gjøre dette til grillet kjøtt.
Spillet foregår i et middelaldersk fantasi-rike hvor mennesker slåss mot Orkene, en annen humanoid rase. For å slå tilbake, må kongen trekke ut magisk malm via gruvedrift, som kan brukes til å produsere kraftigere våpen. Derfor bestemmer kongen seg for å sende enhver person som har begått en forbrytelse til malm-gruvene. For å forhindre at domfelte stikker av fra straffen, beordrer han sine 12 mektigste magikere å reise en magisk kuppel over gruve-kolonien. Barrieren går imidlertid ut av kontroll og vokser seg stadig større.
Til slutt dekker barrieren hele dalen, og magikerne blir fanget i deres egen barriere. Dette gir de domfelte fra gruvene en mulighet til å myrde de distraherte vaktene, og ta kontroll over resten av kolonien. Kongen blir altså tvunget til å komme til enighet med fangene, ved å handle varer for å få tak i nok malm. Spilleren får kontroll over en navnløs fange som nettopp har havnet i gruve-kolonien. Det spesifiseres ikke hva slags forbrytelse karakteren ble dømt for, før spillet begynner.
Jærhøns
Jærhøns er den eneste gjenlevende norske landrasen av høns. Rasen stammer fra Jæren, og ble reddet fra utrydding en gang på begynnelsen av 1900-tallet. Jærhøns bevares i dag ved Genbanken for fjørfe ved Hvam videregående skole, og er i tillegg en populær hobbyrase.
Kjennetegn ved Jærhøns
Jærhøns tilhører de lette hønserasene. Hanen veier omtrent 2 kg og høna veier omtrent 1,75 kg. Fjærdrakten finnes i to varianter: Mørke Jærhøns (MJ) og Lyse Jærhøns (LJ). Begge variantene har lysebrune fjær rundt hals og hode, med mørk skifergrå stripet eller spraglet fjørdrakt på rygg, bryst, vinger og halefjær. Forskjellen er at MJ er stripet skifergrå og mørkegrå på dunen på bak-/undersiden av kroppen, mens LJ har lysebrun dun på dette stedet. Hanene er hovedsakelig hvite i fjørdrakten i begge varianter, med noe brunt på ryggen hos haner av MJ.
Adferd og instinkter
Jærhøns er en kvikk og årvåken rase. De er ofte nervøse rundt mennesker, og det er vanskelig å få dem håndtamme (i motsetning til dverghøns og mellomtunge raser). Jærhøns er svært ivrig fôrsøkende, og i sommerhalvåret kan de finne mesteparten av sin egen føde selv. De verper imidlertid mye bedre hvis de får tilskudd av helkorn, f eks havre og hvete, evt havre og bygg. I vinterhalvåret bør de få kraftfôr med vitamin- og mineraltilskudd.
Instinktet for ruging er helt bortfalt i dagens Jærhøns; det ble sannsynlig avlet bort en gang i første halvdel av 1900-tallet.
I likhet med andre lette hønseraser er Jærhøns flinke til å fly. Jærhøns tar seg lett opp på vagler to meter over bakken. En skremt høne kan ta 10 til 20 meters horisontal flukt. Det er med andre ord en kostbar rase å gjerde inn, sammenlignet med f eks dverghøns eller mellomtunge raser.
Brasils Grand Prix 2003
Brasils Grand Prix 2003 var et Formel 1-løp arrangert 4. – 6. april 2003 på Autódromo José Carlos Pace i Brasil. Det var det tredje løpet i Formel 1-sesongen 2003.
Rapport
Dette utviklet seg til å bli et av de mest kaotiske og kontroversielle Formel 1-løpene gjennom tidene. På grunn av en regelendring i 2003, innført i et forsøk på å kutte kostnader, kunne hvert team bare bringe én type regndekk til hvert løp, og til dette løpet hadde alle lagene derfor kun tatt med intermediate-dekk. Under løpet gikk flere kraftige regnbyger over banen og gjorde det svært vanskelig å kjøre på grunn av risiko for vannplaning. Mange førere snurret av banen, spesielt i den raske sving 3, hvor det ved løpets slutt sto seks bilvrak på rekke og rad bak autovernet, blant annet verdensmesteren Michael Schumacher, og sikkerhetsbilen var ute gjentatte ganger.
Etter rødflagget oppsto det forvirring over hvorvidt resultatet skulle regnes fra rekkefølgen på runde 53 eller runde 54. Ettersom Fisichella tok ledelsen på runde 54 var dette av avgjørende betydning, og en avgjørelse var nødvendig for at seiersseremonien kunne finne sted. Fisichella trodde han hadde vunnet, men etter mye forvirring ble Räikkönen og McLaren tildelt seieren. I henhold til Formel 1-regelverket som da var gjeldende, slo artikkel 154 fast at hvis 75% av løpsdistansen var blitt fullført – i dette tilfellet var 54 runder fullført, 76% av løpsdistansen – så var løpet «ansett å ha sluttet når den ledende bilen krysset mållinjen på slutten av runden to runder før runden hvor signalet til å stoppe løpet ble gitt». Løpsledelsen, som trodde at Fisichella var på sin 55. runde, ga derfor seieren til løpslederen på slutten av den 53. runden, altså Räikkönen. Fisichella ble tildelt andreplass og Alonso, som nå befant seg i ambulansen, fikk tredjeplassen. Coulthard, som hadde ledet fram til han gikk i pit like før løpet ble stoppet, kom på fjerdeplass.
Flere dager senere viste imidlertid de offisielle tidsdataene at Fisichella akkurat hadde startet på sin 56. runde før rødflagg-signalet ble gitt, og dette betød at løpsresultatet skulle ha vært basert på stillingen ved slutten av den 54. runden, ikke den 53. runden. Fisichella ble dermed, i en FIA-avgjørelse 11. april i Paris, utropt til vinner av løpet. Dette var Fisichellas første seier i Formel 1, og også den siste seieren for Jordan-teamet.
Etter å ha hørt argumentene og studert timing-dataene bestemte McLaren seg for ikke å legge inn en protest. Räikkönens poengsum ble dermed redusert med 2 (fra 10 til 8). En uoffisiell seremoni ble også holdt i forbindelse med det neste løpet, San Marinos Grand Prix på Imola, hvor Räikkönen og Ron Dennis overleverte trofeene for vinnende fører og konstruktør til Fisichella og Eddie Jordan. Ettersom Alonso ikke kunne delta i seiersseremonien i Brasil på grunn av skaden, ble det klart at da den opprinnelige seremonien fant sted var det ingen førere som sto på riktig plass. Giancarlo Fisichella er også den eneste Formel 1-føreren som etter å ha vunnet et løp ikke har fått stå øverst på seierspallen under en offisiell seiersseremoni.
For Räikkönen ble de to poengene etterhvert også av stor betydning, da han ved sesongens slutt tapte verdensmesterskapet i 2003 til Michael Schumacher, som vant med to poeng.
Filleonkel
Filleonkel er en betegnelse for mors eller fars fetter. I nynorsknære dialekter benyttes ordet også om en inngiftet onkel, om grandonkel, om annen mannlig slektning eller om en omgangsvenn av familien. Riksmålsordboken fra 1937 definerer filleonkel som «fars eller mors fetter», mens bokmålsordboken har de fire betydningen nevnt ovenfor. I Aschehoug og Gyldendals store norske ordbok oppgis kun den samme definisjonen som i Riksmålsordboken. «Fars eller mors fetter» er vanligst i bydialekter. Betydningen grandonkel er kjent fra Grimstad og Risør. På norsk har ikke fars eller mors fetter noen annen betegnelse enn filleonkel og -tante, mens mors eller fars onkel også kalles grandonkel eller gammelonkel.
Filleonkel og det tilsvarende begrepet filletante er særnorske begreper, som trolig oppstod i borgerlige og urbane miljøer med denne betydningen rundt 1900. På dansk brukes mest halvonkel, men filleonkel kan også brukes. På engelsk brukes begrepet first cousin once removed.
Motsatt heter det fillenevø eller -niese.
Mindre vanlig bruk av begrepet
Av og til, spesielt i nynorskspråklige miljøer, ses uttrykket også brukt om andre mannlige slektninger, eller til og med personer utenfor familien, slik som venner av (de voksne i) familien.
I tillegg til sin egentlige og opprinnelige betydning, dvs. mors eller fars fetter, har uttrykket blitt brukt om
Elativ
Elativ (fra latin: «å bære ut») er i grammatikken en lokativ kasus som betyr «ut av». Begrepet brukes også om en adjektivgrad som finnes på bl.a. arabisk og spansk, og semantisk befinner seg mellom komparativ og superlativ.
På finsk dannes elativ kasus ofte ved å tilføye endelsene «sta/stä». Estisk danner elativ ved å tilføye endelsen «st» til genivitstammen. På ungarsk benyttes endelsene «ból/ből» ved elativ:
I noen dialekter av finsk tale er det vanlig å sløyfe siste vokal (talost istedenfor talosta), og bruken av elativ ligner i slike tilfeller på bruken av elativ i estisk.
Andre lokativ-kasus i finsk, estisk og ungarsk er:
Sveg lufthavn
Flyplassen hadde 536 landinger og 5 063 passasjerer i 2011, overveiende innenrikstrafikk.
Ruter og flyselskap
Per 2012 er det 2 daglige ruteflyvninger til Stockholm Arlanda via Mora. Ruten er en anbudsrute med støtte fra Trafikverket og har siden 30. oktober 2011 vært operert av det estiske flyselskapet Avies. Fra 13. januar 2012 har Avies også operert en ukentlig direkterute fra Sveg til Tallinn i Estland
Magnus II
Magnus II Haraldsson (norrønt: Magnús Haraldssun), født 1048, død 1069, var konge av Norge 1066 til 1069, det meste av tiden var han samkonge med broren Olav Kyrre (Olav III Haraldsson Kyrre).
Magnus II Haraldsson var sønn av kong Harald Hardråde, og skal ifølge sagaene ha vært med på hærferd mens han ennå var barn. Det antas, men er langt fra sikkert, at han var den 'Magnus' som nevnes i en angelsaksisk krønike fra 1058; da han skal ha ledet en flåte fra Norge til Wales og hjulpet kongen der til å jage bort en engelsk jarl. Derimot er det rimelig sikkert at han fulgte med faren mot Danmark i 1062, en ferd som endte med seier i slaget ved Niså i Halland.
Magnus ble kronet til konge da faren i 1066 dro mot England. Dette innebar at Magnus var enekonge i Norge fra sommeren 1066 til våren 1067. Broren Olav, som hadde fulgt faren til England, vendte hjem våren 1067, og de to delte riksstyret i vennskap. Selv om de i prinsippet rådde likt over hele riket, tyder mye på at Magnus hadde ansvaret for Vest-Norge, Trøndelag, Opplandene og Nord-Norge, mens Olav rådde over Viken. Magnus ble tidligere ikke regnet med til kongerekken; delvis fordi han døde ung og bare hadde kort tid som enekonge; og delvis fordi broren, som regjerte i mer enn 25 år, var den som i realiteten rakk å prege tiden og riket etter kong Haralds død.
Magnus døde 20 eller 21 år gammel av «revormsott», altså ergotisme, en forgiftning grunnet brødkorn infisert av meldrøyesopp.
Magnus' sønn Håkon var i et drøyt år samkonge med fetteren Magnus Berrføtt før han – som sin far – døde ung.
HMSAS «Transvaal»
HMSAS «Transvaal» var en sørafrikansk fregatt. Fregatten ble satt i tjeneste 21. mai 1945 og tatt ut av tjeneste 14. august 1964. Senere ble skipet senket i False Bay ved Kapphalvøya, sørvest i Sør-Afrika, for å danne et kunstig rev.
Raimo Heinonen
Raimo Yrjö Heinonen (født 29. mai 1935 i Åbo) var en finsk turner som deltok i de olympiske leker 1956 i Melbourne, 1960 i Roma og 1964 i Japan.
Xiphiopsylla apriona
Xiphiopsylla apriona er en art som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.
Liv og utvikling
I alle fall noen av artene er knyttet til gnagere som lever i høylandet i Afrika.
Utbredelse
Artene i slekten Xiphiopsylla ser ut til å være begrenset til Øst- og Sentral-Afrika.
Østerrikes riksvåpen
Østerrikes riksvåpen er et våpenskjold som fikk sin nåværende utforming 1919 og ble gjeninnført 1945. Skjoldet er rødt med en sølv bjelke. Det er på brystet til en svart heraldisk ørn med rød tunge, gull nebb og klør, kronet med en murkrone med tre synlige tårn. Høyre klo holder en gull sigd. Venstre klo holder en gull hammer. Klørne er lenket med en brutt, sølv lenke. Skjoldets innhold er som Østerrikes flagg.
Symbolikk
Da ørnen ble innført som republikkens symbol, ble det uttrykkelig nedfelt at det ikke var en redusert versjon av den keiserlige dobbeltørnen, men at den var hentet fra det gamle romerske herskersymbolet Aquila. Ørnen er likevel formet som en heraldisk stilisert ørn.
At ørnen holder en hammer og sigd i klørne gir ved første blikk assosiasjoner til kommunismen, men murkronen på ørnens hode gir i tillegg borgerskapet et symbol, slik at de tre til sammen viser klassenes enhet: Arbeidere, bønder og borgerskap.
Den brutte lenken ble tilført etter andre verdenskrig og symboliserer frigjøringen fra nazismen.
Historisk utvikling
Det røde skjoldet med sølv bjelke er opprinnelig huset Babenbergs slektsvåpen, båret siden tredje korstog. Det var hertugen av Østerrikes våpen første gang 1251.
Scandinavian Raceway
Anderstorp Raceway, tidligere Scandinavian Raceway, er en 4,03 km lang motorsportbane utenfor Anderstorp i Gislaved kommune i Sverige.
Banen som ble bygget på et våtmarksområde sto ferdig bygget i mai 1968. Allerede i 1966 ble det kjørt et prøveløp her. Den første konkurransen var et Formel 3-løp som ble kjørt den 16. juni 1968. Banen ble ekstremt populær på 1970-tallet, takket være den svenske Formel 1-føreren Ronnie Peterson, som på denne tiden hadde nådd et høydepunkt i karrieren. Banen har en lang strekning (kalt Flystripen, og som også ble brukt til dette) og mange doserte svinger, noe som gjorde oppsettet av bilene til en utfordring for ingeniørene.
På 1970-tallet ble Sveriges Grand Prix arrangert her seks ganger. Foruten Formel 1 ble det også kjørt motorsykkel-roadracing i 500cm³-klassen (dagens MotoGP). Da Peterson og Gunnar Nilsson døde i løpet av 1978-sesongen, trakk sponsorer seg, og Sveriges Grand Prix ble lagt dødt. I 1982 ble det igjen kjørt VM i roadracing hver høst frem til 1990, i klassene 125, 250, 500cm³, sidevogn samt superbike. Det ble kjørt et par standardbil-løp på 1980-tallet, og banen har vært en populær bilklubbane fra 1990-tallet.
På 2000-tallet har internasjonale motorsportklasser tatt turen innom Scandinavian Raceway. Et par år var ETCC innom. Banen har de siste årene gjennomgått en omfattende renovering, og er nå istand til å ta imot større, internasjonale billøp. I 2007 fikk banen besøk av WTCC-sirkuset og de kom tilbake i 2008 også, den 21. september.
Det er en 1000 meter lang flystripe bygget inn i banen. Den er åpen for flytrafikk med særlig tillatelse. Den ble bygget fordi det var bedrifter som ville betale for den, noe som forbedret økonomikalkylen for prosjektet.
Intersport
Intersport er en av verdens største sportskjeder og ble etablert i 1968 i 13 medlemsland. Kjeden hadde i 2020 6200 butikker i 58 land. Kjedens hovedkontor ligger i Bern i Sveits.
Kjeden omsetter for omtrent 65 mrd i året, og har i gjennomsnitt ca. 150,000 kunder innom butikkene hver dag.
Norge
I Norge ble Intersport drevet av Gresvig til de meldte oppbud i 2020. Intersport er per 2022 den nest største sportskjeden i Norge, med en markedsandel på ca. 15 %. Intersport har i dag 115 butikker spredt utover hele landet. Kjedens hovedkontor ligger på Helsfyr i Oslo, med sentrallager i Askim. I 2008 åpnet Intersport nettbutikk i Norge.
Mattisvannet
Mattisvannet (også skrevet Mathisvannet, nordsamisk: Gávvajávri) er en innsjø i Alta kommune i Finnmark. Den ligger nederst i Mattisdalen, rundt 13 kilometer sørvest for Alta sentrum og gjennomløpes av Mattiselva.
Mattiselva ble vernet mot kraftutbygging i Verneplan IV for vassdrag i 1993.
Polythene Pam
«Polythene Pam» er en sang med rockebandet The Beatles, utgitt på albumet Abbey Road i 1969. Skrevet av John Lennon, men kreditert på vanlig vis Lennon/McCartney.
«Polythene Pam» handler tilsynelatende om en mystisk tøs fra Liverpool kledd i en søppelsekk. Det er sagt en av inspirasjonskildene var en gang John Lennon tilbrakte tid sammen med poeten Royston Ellis og hans venninne, kledd i plast (polyethylene), men mer sannsynlig er nok en underlig kvinnelig fan fra den første Beatles-perioden på The Cavern Club som hadde den eksentriske uvanen med å tygge og spise plastikkbiter. Hun het Pat Dawson Hodgetts, men hun var aldri kledd slik som i sangen, det er nok lagt til fra en pike ved navn Stephanie som Lennon møtte på en av Kanaløyene i august 1963, hvis man skal tro Beatles-ryktene.
På albumet er sangen sømløst lenket til den foregående sangen, også tekstmessig; «Mean Mr. Mustard», som nevner at det gjerrige fyren Mr. Mustard har en søster ved navn Pam som tar ham med for å se dronningen. «Polythene Pam» løper også direkte over i neste sang «She Came in Through the Bathroom Window», men teknisk sett slutter «Polythene Pam» når gitarsoloen ender, ved det stedet hvor Lennon sier: «We'll listen to that now», fulgt opp av, «Oh, look out!»
Abraham Wald
Abraham Wald (født 31. oktober 1902 i Kolozsvár, død 13. desember 1950 i India) var en matematiker som kom med viktige bidrag innen statistikk, økonometri, beslutningsteori og geometri. Han er mest kjent som beslutningsteoriens far, for å ha utvikla Wald-testen og Wald-Wolfowitz-testen, for å ha bevist Walds ligning og for ha beskrevet Wald-fordelinga (den inverse normalfordelinga).
Biografi
Abraham Wald ble født i 1902 i dagens Cluj-Napoca (ungarsk Kolozsvár, tysk Klausenburg) i Transilvania (Erdély, Siebenbürgen), som den gang hørte til den ungarske riksdelen av Østerrike-Ungarn. Området ble rumensk etter første verdenskrig. Han gikk ikke på skole, men ble undervist hjemme av sine jødiske foreldre.
Wald studerte først ved Kong-Ferdinand-universitetet i sin hjemby. Fra 1927 til 1931 tok han doktorgrad i matematikk under veiledning av Karl Menger ved Universitetet i Wien. I Wien arbeida han først med geometri, deretter fremfor alt med økonomi og økonometri.
Etter Østerrikes Anschluss i 1938 emigrerte Wald til USA, der han fikk en stilling ved Columbia University og jobba hovedsakelig med statistikk. Han ble utnevnt til professor i 1941. Wald døde i en flystyrt på vei til en gjesteforelesning i India i 1950.
Huaraz (distrikt)
Huaraz er et distrikt i provinsen Huaraz i regionen Ancash i Peru. Distriktet grenser til distriktet Independencia i nord, til provinsen Huari i øst, til provinsen Recuay og til distriktet Olleros i sør og til provinsen Aija og til distriktene La Libertad og Pira i vest. Distrikthovedstaden er Huaraz.
Lincoln County (Kansas)
Lincoln County (LC) er et fylke i den amerikanske delstaten Kansas. Det ligger i de sentrale delene av staten og det grenser mot Mitchell County i nord, Ottawa County i øst, Saline County i sørøst, Ellsworth County i sør, Russell County i vest og mot Osborne County i nordvest.
Lincoln Countys totale areal er 1 865 km² hvorav 3 km² er vann. I år 2000 hadde fylket 3 578 innbyggere og administrasjonssenteret ligger i byen Lincoln Center.
Fylket ble grunnlagt i 1867 og er oppkalt etter USAs 16. president Abraham Lincoln.
Voivod (band)
Voivod er et canadisk band som gjorde seg bemerket gjennom 1980-tallet for sin helt særegne stil med elementer fra hardcore punk og progressiv rock sammen med thrash metal. Tekstene var preget av den kalde krigen med innhold om maktkamp, resultatene av krig og kynisk lederskap.
Voivod mistet en kreativ drivkraft da gitaristen Denis «Piggy» D'Amour døde i 2005, men bandet har fortsatt med flere plateutgivelser siden.
Eurasiske elefanter
Eurasiske elefanter (Elephas) er slekt med elefanter som utviklet seg i Afrika og siden migrerte til Asia og Europa. Man kjenner til elleve arter, men ti av dem er udødd. Bare asiatisk elefant har klart seg inn i vår tid.
Inndeling
Inndelingen følger Shoshani et al.(2007).
.md
.md er Moldovas nasjonale toppnivådomene (ccTLD) for Internett.
Registrering
Registrering foretas direkte på andre nivå.
.md som medisinsk domene
.md har blitt markedsført som et internettdomene for legestanden, og markedførerne hevder at det er det eneste slike domenet. Mange uavhengige leger, legeforeninger, pasientorganisasjoner, legemiddelselskaper og medisinske institusjoner bruker .md domenet til sin nettadresse.
Eksterne lenker
סיומת אינטרנט Toppdomän
Fylkesvei 209
Fylkesvei 209 (Fv209) går mellom Sand i Nord-Odal og Slomarka i Sør-Odal.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Alexander Haig
Alexander Meigs Haig jr. (født 2. desember 1924 i Philadelphia i Pennsylvania i USA, død 20. februar 2010 i Baltimore) var en amerikansk general og politiker (det republikanske partiet).
Han var stabssjef i Det hvite hus under Richard Nixon. Årene 1974–1979 var han NATOs øverstkommanderende og 1981–1982 utenriksminister i Ronald Reagans regjering.
Fossbankin
Fossbankin var en privateid bank på Færøyene. Den ble stiftet av Helgi Fossádal i 1986, og ble lagt ned 30. november 1993. Den var Færøyenes tredje største bank, etter de mye større Føroya Banki og Sjóvinnubankin. Banken ble etablert da Færøyene gikk gjennom en jappetid med høye investeringer og høyt forbruk, og trakk til seg en del kunder med sine høye innskuddsrenter. Under finanskrisen på Færøyene 1989–1995 fikk imidlertid banken problemer, og ble slått konkurs høsten 1993. De to andre bankene fusjonerte fra nyttår 1994.
Liste over Württembergs regenter
Dette er en liste over regenter i den tyske staten Württemberg, frem til det regjerende dynastiet ble avsatt i 1918.
Grever av Württemberg til 1495
Ved Nürtingen-traktaten ble grevskapet Württemberg delt i to separate linjer. Württemberg-Stuttgart med hovedstaden Stuttgart og Württemberg-Urach med hovedstaden Urach.
Atna Øl
Atna Øl er et mikrobryggeri i Atna i Stor-Elvdal. Selskapet ble startet i 2004 som Atna Bryggeri ved å kjøpe opp det konkursrammede Østerdalen Bryggeri.
Liste over Württembergs regenter
Württemberg-Urach-linjen
Ved Münsingen-traktaten ble to ulike linjer gjenforent under Eberhard V 1482. Eberhard fikk hertugtittelen i 1495.
Atna Øl
Bryggeriet gikk konkurs i mars 2008 etter fire års drift. Våren 2009 startet produksjonen opp igjen i de samme lokalene, nå under navnet Atna Øl. I 2018 ble produksjonen flyttet til Trondheim. I 2022 gikk bryggeriet igjen konkurs.
Liste over Württembergs regenter
Overhoder for huset Württemberg siden 1918
Følgen av regenter i huset Württemberg eksisterer fortsatt, selv om de ikke innehar noen politisk rolle.
Atna Øl
Utvalg
Atna Øl produserer hovedsakelig ulike pilsnertyper, blant andre:
Ved Eidskog kommunes 150-årsjubileum i 2009 ble ølmerket Eidskogøl'n lansert, produsert av Atna Øl for kokken Max Ivan Lindkjølen, med en alkoholprosent på 4,7. Det var kun brukt økologisk malt og humle, samt gjær og vann - med tilsatt syv gram kreklingsaft per liter. Ølet var ikke filtrert eller pasteurisert.
México Top 100 (2002)
Dette er en liste over ukens topp-én av México Top 100 for året 2002.
Luftkampkommandoen
Luftkampkommandoen (Air Combat Command) er en av 10 hovedkommandoer i det amerikanske flyvåpenet.
ACC har hovedkvarter på Langley Air Force Base, øverstkommanderende er general Ronald E. Keys. Luftkampkommandoen var opprinnelig kjent som «den taktiske luftkommando», og er ansvarlig for jagerflyene i det amerikanske flyvåpenet.
Eksterne lenker
Air Combat Commands hjemmeside
Shahjahanpur (distrikt)
Demografi
Ved folketellingen i 2011 var det 3,002,376 innbyggere i distriktet, mot 2,547,855 i 2001. Den urbane befolkningen utgjør 19,70 % av befolkningen.
Friedrich Waismann
Friedrich Waismann (født 21. mars 1896 i Wien, død 4. november 1959 i Oxford) var en østerriksk-britisk filosof, matematiker og fysiker. Han var logisk positivist og medlem av Wienerkretsen. Hovedtemaer for hans forskning var vitenskapsteori og matematikkens filosofi; i tillegg hadde han flere utvekslinger med Ludwig Wittgenstein om bl.a. språkfilosofi.
VM i fotball for kvinner 2015 – Gruppe C
Gruppe C i verdensmesterskapet i fotball for kvinner 2015 består av fire lag: Japan, Sveits, Kamerun og Ecuador. Kampene ble spilt på følgende datoer: mandag 8. juni, fredag 11. juni og tirsdag 16. juni. De to beste lagene gikk direkte videre til åttendedelsfinalene, mens treeren kommer videre dersom den er blant de fire beste treerne.
Forkortelser
Følgende forkortelser brukes på spillerposisjoner:
Estcoy
Estcoy var et estisk kompani som midlertidig overtok kompani B i Norbatt i perioden desember 1996 til mai 1997. Årsaken var personellmangel i den norske FN-styrken i Libanon.
Baltbat
I tillegg hadde støttelandene, sammen med de baltiske land, besluttet å oppgradere Baltbat til en infanteribataljon med fredsopprettende kapasitet. Denne oppgraderingen skulle inngå som en del av virksomheten i 1998. Dette innebar at bataljonen måtte tilføres ytterligere opplæring, trening og materiell. Norge ville i denne fasen, sammen med Danmark, blant annet bidra med opplæring knyttet til bombekaster-enheten i bataljonen. Norge hadde også besluttet å gi ti bombekastere, samt annet relevant utstyr til denne enheten. Norge hadde tidligere bidratt med et betydelig antall nærpanservernvåpen, M72, i forbindelse med etableringen av Baltbat som fredsbevarende bataljon. Siden 1995 hadde Norge bidratt med totalt 44,2 millioner kr. til Baltbat, inklusive verdien av materielldonasjoner.
EM i karate 2015
EM i karate 2015 (europamesterskapet i karate) ble arrangert i Istanbul i Tyrkia i 2015.
Xiphiopsylla hippia
Xiphiopsylla hippia er en art som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.
Liv og utvikling
I alle fall noen av artene er knyttet til gnagere som lever i høylandet i Afrika.
Utbredelse
Artene i slekten Xiphiopsylla ser ut til å være begrenset til Øst- og Sentral-Afrika.
Norgescupen i skihopping 2017/18
Norgescupen i skihopping 2017/18 gikk over 26 renn for menn og 19 renn for kvinner, fra 26. august 2017 i Midtstubakken til 3. mars 2018 i Knyken for kvinner og 8. april på Notodden for menn.
Menn elite
Thomas Markeng, Jonas Sandell, Andreas Buskum, Oscar Westerheim og Marius Lindvik vant to norgescuprenn hver, mens Fredrik Bjerkeengen vant tre renn.
Uganda under Paralympiske sommerleker 1976
Uganda deltok under Paralympiske sommerleker 1976 i Toronto i Canada.
Dougie Thomson
Karriere
Thomsons musikalske karriere begynte i august 1969, da han ble med i et lokalt Glasgow-band, The Beings. I september 1971 begynte han å spille med The Alan Bown Set hvor han arbeidet en kort periode sammen med sin fremtidige Supertramp-kollega John Helliwell. I februar 1972 møtte Thomson Supertramp og endte med å spille med bandet på flere konserter som en midlertidig stand-in. I 1973 ble Thomson medlem av Supertramp som bassist og han hjalp også til med forretningsledelse sammen med Dave Margereson. Han overtalte også John Helliwell til å bli med i bandet.
Thomson spilte med Supertramp på Crime of the Century, Crisis? What Crisis?, Even in the Quietest Moments…, Breakfast in America, Paris, …Famous Last Words…, Brother Where You Bound og Free as a Bird.
Etter at Supertramp ble oppløst i 1988, ble Thomson forlegger i musikkindustrien, stiftet Trinity Publishing og arbeidet med et managerfirma i Chicago.
Thomson ble gift i 1989, og er bosatt i Chicago (1998). Han har fire barn, Laura, Emma, James og Kyle. Han har interesse for seiling, og har deltatt i konkurranser for seilyachter. Singer-songwriter Ali Thomson er en yngre bror.
Rørvikfjellet
Rørvikfjellet er et mye brukt utgangspunkt for fjellturer både sommer og vinter. En av toppene i nærheten er Venevassegga som ligger sør for fjellet med utsikt mot Viksdalen.
Norsk språkhistorie
Norsk språkhistorie omhandler det norske språkets utvikling fra dets opprinnelse som eget språk frem til i dag.
Thea Jørgensen
Thea Jørgensen (født 1. februar 2001 i Oslo) er en norsk ishockeyspiller som spiller back for Lindenwood Univ.. Hun har også spilt for Linköping HC er moderklubben er Jordal Ishockeyklubb hun har også vært innom Vålerenga Hockey.
Hanne Marie Elmenhorst
Elmenhorst reiste i 1938 til India, der mannen drev handelsfirma i Calcutta. Under andre verdenskrig arbeidet hun for norske sjøfolks velferd i byen. Hun var også engasjert i Indisk Røde Kors, da med krigsskadde. Elmenhorst ble i 1946 hedret med Haakon VIIs Frihetskors for sin innsats.
I 1960 var hun i Østerrike der hun var engasjert i en felles nordisk aksjon til støtte for arbeidet Østerrikes Røde Kors gjorde for flyktninger fra Øst-Europa.
Elmenhorst testamenterte omkring 20 millioner kroner til Frelsesarméen. Dette var den største enkeltgave organisasjonen i Norge da hadde mottatt.
Olympic Review
Olympic Review, (fransk: Revue Olympique), eller olympiske tilbakeblikk er Den internasjonale olympiske komités tidsskrift. Det har blitt utgitt under varierende titler, utgavehyppighet og formater siden etableringen av Den internasjonale olympiske komité (IOK) i 1894.
Historie
Den første publikasjon kom kun på fransk i 1894 under tittelen Bulletin du Comité International Olympique. In 1896 hadde utgavene tittelen Les Jeux Olympiques. I perioden 1897 til 1900 kom ingen utgaver, men det var tilbake under tittelen Revue Olympique i 1901, og ble publisert frem til 1915, fortsatt på fransk, men med sporadiske engelske artikler. Den første verdenskrig avbrøt videre utgaver, og ingen publikasjoner kom i perioden 1916 til 1925.
Nilo Procópio Peçanha
Nilo Procópio Peçanha (født 7. juli 1848 i Campos dos Goytacazes, død 31. mars 1924 i Rio de Janeiro), var en brasiliansk politiker og Brasils sjuende president, i årene 1909–1910.
Olympic Review
Historie
Journalen var tilbake fra 1946 under tittelen Bulletin du Comité International Olympique, en tittel som ble brukt helt frem til medio 1967, hvorpå utgavene kom i separate utgaver med navnene Lettres d'information, og Newsletter, på respektivt fransk og engelsk. Fra 1970 og frem til dagens utgaver har tidsskriftene blir utgitt som Revue Olympique på fransk og Olympic Review på engelsk.
Legatet etter sommer-OL 1984, LA84 Foundation, har samlet og gitt ut eldre utgaver gjennom 100 år. I tilknytning til dette har de laget en nettside der alle utgavene kan søkes.
Austrozephyrus
Utseende
Middelsstore stjertvinger med en kort stjert på bakvingen. Hannen er skinnende grønnlig med svarte vingespisser, hunnens overside er brun, gjerne med oransje flekker på forvingen. Undersiden er brun, forvingen kan være delvis oransje, med en smal, hvit tverrstripe og en liten, oransje øyeflekk på bakvingen.
Utbredelse
Slekten er utbredt i Sørøst-Asia (Malaya, Palawan, Sumatra, Borneo og Java).
Saua
Saua (eller Sauarelva) er en elvestrekning i Midt-Telemark kommune i Vestfold og Telemark. Elva drenerer Heddalsvatnet, og munner ut i Norsjø ved Akkerhaugen. Elva er en del av Skiensvassdraget og den naturskapte delen av Norsjø–Skienkanalen.
Måle- og signaturetterretning
Måle- og signaturetterretning (MASINT) er en teknisk gren av etterretningsinnsamling som tjener til å oppdage, spore, identifisere eller beskrive signaturer (karakteristiske egenskaper) av faste eller dynamiske kilder. Dette inkluderer ofte RADINT, ACINT og ABC-vernetterretning.
MASINT er definert som vitenskapelig og teknisk etterretning avledet fra analyse av data innhentet fra registrerende instrumenter for å identifisere noen kjennetegn som er forbundet med kilden, sender eller avsender - tilrettelagt for måling og identifikasjon.
MASINT ble anerkjent av United States Department of Defense som en etterretningsdisiplin i 1986. I tillegg til MASINT, kan IMINT og HUMINT deretter bli brukt til å spore, eller mer presist klassifisere mål identifisert gjennom etterretningsprosessen.
Historisk militært bruk
For å undergrave middelalderske festningsverk, ville ingeniørene legge øret til bakken for å få akustiske målinger av festningsveggene og vurdere muligheter for å grave seg under disse. Akustiske og optiske metoder for å finne fiendtlig artilleri går tilbake til første verdenskrig. Mens disse metodene ble erstattet med radar for moderne kontrabeskytning, er det nå en oppblomstring av interesse rundt akustisk skuddlokalisering mot snikskyttere og urbane terrorister.
Storøysundet (Hole)
Storøysundet er sundet mellom Storøya i Tyrifjorden og fastlandet som inngår i Hole kommune (Buskerud) nord for sundet. Sundet ligger i forbindelse med Sælabonn, ei grunn vik på fastlandssiden nord for sundet. Sundet ble sammen med Sælabonn vernet som Storøysundet–Sælabonn naturreservat, med virkning fra 22. juni 2018.
Amortisering
Amortisering er egentlig et fransk ord og benyttes om avskrivning eller nedbetaling av lån. Noe foreldet i Norge. I dag brukes uttrykket nedbetalingsplan.
Amortisering kan foregå på to måter:
Banker og andre utlånsinstitusjoner brukte før tabeller, og regnet terminbeløpene ut manuelt, mens dette nå går automatisk ved hjelp av dataprogrammer.
Anne Marie Breien
Anne Marie Breien, alias Anne Marie Langballe (født 19. august 1915 Slemdal i Aker, død 4. april 2003 i California). Breien er kjent for sin innsats for den norske motstandsbevegelsen under andre verdenskrig, spesielt innsatsen for å få norske fanger frigitt.
Bakgrunn
Anne Marie Breien ble født 19. august 1915 på Slemdal i Aker. Foreldrene var Roal Breien (1882–1960), distriktssjef for Milorg (D-14.2) i Øvre Buskerud fra 1941, og Nancy Breien født Giertsen (1890–1961). Familien flyttet i 1926 til slektsgården Breien ved Ask på Ringerike. Roal Breien var blant annet med på å stifte Hønefoss Karosserifabrikk i 1936.
Anne Marie fullførte Statens gymnastikkskole på Lillehammer og dro til München i 1938 for å utdanne seg videre. Ifølge sin egen beretning ble hun engasjert i illegalt arbeid i Tyskland, der hun smuglet jøder til Sveits. Hun ble oppdaget og utvist fra Tyskland, og kom tilbake til Norge like før andre verdenskrig. I 1939 startet hun et eget helseinstitutt i Oslo. Den 2. april 1940 giftet hun seg med juristen Kjell Bügel Langballe (1913–1982). Ekteskapet ble oppløst i 1944. Da krigen kom til Norge i april 1940, nektet hun å samarbeide med Nasjonal Samling, og helseinstituttet hennes ble stengt.
Andre verdenskrig
Breiens far hadde kapteinsgrad i den norske hæren. Etter den tyske invasjonen av Norge i 1940 gikk han inn i det lokale motstandsarbeidet, og etter hvert ble han distriktssjef for Milorg D 14.2 på Ringerike. Roal Breien var assistert av sønnen Roal Breien jr., og den andre sønnen Oscar ble etter hvert innrullert i de norske styrkene i Storbritannia. Datteren Nancy hadde flyttet til Paris i 1937, og giftet seg med en russer som gikk inn i de polske styrkene på kontinentet etter at Tyskland invaderte Polen 1. september 1939. Nancy og ektemannen måtte senere flykte fra Frankrike, og etter en dramatisk flukt og tvangsinternering i Casablanca under prekære forhold, endte de opp i USA der Nancy etter hvert ble kontrollør for fire fabrikker i USAs rustningsindustri.
Roal Breien ble arrestert av tyskerne 8. januar 1942, og risikerte dødsstraff. Datteren Anne Marie tok da direkte kontakt med Siegfried Wolfgang Fehmer, den tyske Gestapo-lederen i Oslo, for å få sin far løslatt. Fehmer snakket godt norsk, og han utviste interesse for å samtale med den unge, norske kvinnen. Hun fortalte senere at hun etter hvert hadde kunnet komme og gå som hun ville i Gestapos hovedkvarter i Victoria terrasse. Etter at faren ble løslatt etter ni måneder i enecelle, holdt Anne Marie kontakten med Fehmer. Hun hadde løpende kontakt med Milorg, som oppfordret henne til å opprettholde og videreutvikle forbindelsen med Fehmer.
Mens hun pleiet kontakt med Fehmer informerte Anne Marie Breien samtidig den norske motstandsbevegelsen om Gestapos aksjoner. Våren 1943 satt forfatteren Sigurd Evensmo i Grini fangeleir. Evensmos kone kjente tilfeldigvis Breien og ba henne om hjelp. Okkupasjonsmakten besluttet å sende Evensmo til tysk konsentrasjonsleir, men dette klarte Breien å hindre. Breien bidro til at omkring 90 norske fanger ble løslatt fra Grini. Evensmo skrev 3. juni 1945: «''Fra høsten 1943 tok hun opp arbeidet med min løslatelse, og etter en meget iherdig innsats lyktes det også. Jeg ble løslatt 24. desember 1943. Det ville ikke under noen omstendighet ha skjedd uten fru Langballes arbeid.''» (Breien var frem til 1944 gift med advokat Langballe.)
Haakon Thallaug i motstandsbevegelsen på Lillehammer ble sendt til konsentrasjonsleiren Sachsenhausen. Takket være Breiens innsats ble Thallaug en av de få norske konsentrasjonsleirfangene som kom hjem før krigen var slutt. Ifølge Fehmer reddet Breien livet til minst 60 nordmenn. Ifølge Breien var de to ikke kjærester, og hun var nøye med at Fehmer skulle betrakte henne som en venn. Breien lovet også å hjelpe Fehmers norske kjæreste «Gerda» etter krigen, mot at han løslot dødsdømte nordmenn. «Gerda» ble trolig lurt av Fehmer til å bli angiver, og dømt til 15 års fengsel i rettsoppgjøret etter krigen. Fehmer var gift i Tyskland, og hadde flere kvinnehistorier i Norge. Fehmer og «Gerda» ble observert i hverandres leiligheter.
Breien informerte 4. juli 1944 ledelsen i Milorg om at Gestapo hadde planlagt en aksjon mot et sommerhus på Flaskebekk på Nesodden, der radiostasjonen Corncrake med de norske agentene Leif Kyrre Karlsen og Ivar William Wagle befant seg. Meldingen kom for sent frem til at Milorg kunne reagere. Fehmer ble alvorlig skadet da de norske agentene brøt seg ut fra bygningen, men nordmennenee ble skutt like etter av en skjult, tysk dekningsstyrke.
Rettsoppgjør
Etter den tyske kapitulasjonen gikk Fehmer i dekning som menig i Luftwaffe på Solør, og etterlot sin schäferhund Spock hos Breien. Det var da Fehmer ringte Breien for å høre hvordan det gikk med hunden, at han ble avslørt av Milorg og arrestert, og senere henrettet etter rettssak. Breien vitnet i saken mot Fehmer.
Etter frigjøringen ble Breien arrestert for landssvik og satt nesten et år i varetekt, men ble frikjent for straffbare forhold. Årsaken til fengslingen var hennes forhold til Fehmer, selv om det ikke fantes lovhjemmel for å straffe et personlig forhold til en tysker. Noen medalje fikk hun aldri, men ble i 1981 tilkjent krigspensjon. Statsadvokat Lars L'Abée-Lund anerkjente hennes innsats: «''Saken bes henlagt, idet jeg efter de bevisligheter som foreligger, anser på det rene at det ikke foreligger noe straffbart forhold. Fru Breien må tvert imot ved sine handlinger sies å ha innlagt seg store fortjenester for sine landsmenn.''»
Til USA
I 1946 reiste Anne Marie Breien til sin søster Nancy i USA. Året etter dro søstrene tilbake til Norge, og bosatte seg på familiegården Breien.
Breien arbeidet en stund ved USAs ambassade og hos NATO på Kolsås. I 1954 ble hun oppsagt fra NATO på grunn av virksomheten under krigen, og forlot da Norge for godt. Hun bosatte seg i Eureka i California, der hennes søster Nancy allerede hadde slått seg ned. Breien giftet seg aldri igjen, men leiet seg et lite hus i den forseggjorte arkitektoniske stilen Eureka er kjent for.
Hun døde i California i 2003. I tråd med hennes eget ønske ble kisten hennes sendt til Norge. Hun ligger begravet på familiegravstedet ved Norderhov kirke i Ringerike kommune, like sør for Hønefoss.
Suzanne Paalgard
Suzanne Paalgard (født 1973) er en norsk skuespiller og dukkespiller som hovedsakelig har jobbet med teater. Hun er ansatt ved Oslo Nye Teater. Tidlig i karrieren var hun særlig kjent som blånissen Turte fra TV-seriene Jul i Blåfjell og Jul på Månetoppen; og før det fra rollen som «Åsa Vestby» i TV-serien Offshore. Hun har hatt mindre biroller på film, og har satt stemme til flere animasjonsfilmer.
Ved siden av Oslo Nye Teater har Paalgard vært med i oppsetninger for Det Åpne Teater, Haugesund Teater, Brageteatret, Torshovteatret og Nationaltheatret. Ved Nationaltheatret har hun også vært regiassistent.
William H. Hubbard
William Henry Hubbard (født 6. november 1943) er en historiker. Han er professor emeritus ved Institutt for arkeologi, historie, kultur- og religionsvitskap, Universitetet i Bergen.
Hubbard har særlig forsket på historisk demografi og byers sosialhistorie, opprinnelig med hovedvekt på 1800-tallets Østerrike og Tyskland. Etter at han flyttet til Norge på tidlig 1990-tall har han særlig arbeidet med helsehistorie og mortalitet.
Hybridbarlind
Hybridbarlind (latin: Taxus X media) er et hybrider av arter  i barlindslekten. Trærne kultiveres og krysses i botaniske hager og parker, bl.ant annet i Storbritannia. Det finnes minst to vellykkede hybrider:
Plantene er generelt antatt å være giftig. Alle de tre krysningsartene har giftige skudd, blader og bær.
Chevrolet big-block
Chevrolet big-block er en serie V8-motorer laget av Chevrolet. Flere motorer med ulike slagsvolum har blitt laget, blant annet 6.49 L (396 in3), 6.70 L (409 in3), 7.00 L (427 in3), 7.44 L (454 in3) og 9.37 L (572 in3).
Førstegenerasjon ("W"-serien)
Chevrolet lanserte sin første big-block V8-motor i 1958. Denne serie omfattet motorer på 5.70 L (348 in3), 6.70 L (409 in3) og 7.00 L (427 in3).
348 (5.70 L)
Den første motoren var på 348 kubiktum og ble lansert 1958. Den ble montert i personbiler fram til 1961 og i lastebiler fram til 1964.
409 (6.70 L)
409-motoren ble solgt mellom 1961 og 1965. Den ble laget blant annet i et variant med effekt på 305 kW. Et effekt-til-slagsvolum-forhold på 45 kW per liter var veldig høyt på 1960-tallet, selv om Chrysler allerede 1956 hadde Hemi 354-motoren som genererte 265 kW.
Beach Boys-sangen 409 er en hyllest til en bil med denne motoren, selv om bilen som høres i starten av sangen egentlig er Gary Usher sin Chevrolet Impala med 348-motor.
427 (7.00 L)
427-motoren ble først montert i 1963-modellen av Chevrolet Impala, og var ment for konkurransebruk. Kun 57 motorer av denne type ble noensinne laget.
396 (6.49 L) og 402 (6.59 L)
396-motoren ble lansert i 1965. I 1970 ble slagsvolumet økt gjennom økt boring til 6.59 L (402 kubiktommer), men man fortsatte å selge den nye motoren under navnet 396. Motoren gikk ut av produksjon i 1972.
427 (7.00 L)
427-motoren ble montert i serieproduserte biler mellom 1966 og 1969. Dette er ikke den samme motoren som den eldre Z11-motoren.
454 (7.44 L)
454-motoren ble lansert i 1970, og ble montert i nye personbiler frem til 1976, samt i lastebiler frem til 1996. Varianten 454 LS6 hadde en effekt på 336 kW og fantes i Chevrolet Chevelle SS 454 laget i Texas. 454 LS7 hadde en effekt på 343 kW, og ble ikke solgt montert i fabrikkbiler, men kun solgt løst på ettermarkedet.
572 (9.37 L)
572-motoren ble lansert i 2003. Den fabrikksmonteres ikke i nye biler, og selges kun for ettermontering. Slagvolumet er på 9.4 liter, hvilket gjør den til verdens største serieproduserte, bensindrevne V8-motor for bruk i personbiler. 572-motoren har blitt laget i utallige konfigurasjoner. Effekten har blitt hevet fra 462 til 537 kW.
Japan under Paralympiske vinterleker 1976
Japan deltok under Paralympiske vinterleker 1976 i Örnsköldsvik i Sverige.
Sergej Vodopjanov
Sergej Vladimirovitsj Vodopjanov (russisk Сергей Владимирович Водопьянов; født april 1987 i Taldykorgan, Kasakhstan) er en russisk amatørbokser, som konkurrerer i vektklassen bantamvekt. Vodopjanov fikk sin olympiske debut da han representerte Russland under Sommer-OL 2008. Her ble han slått ut i åttendedelsfinalen av Akhil Kumar fra India i vektklassen bantamvekt. Han deltok også i Verdensmesterskapet i 2009 i Milano, Italia der han tok sølvet bak Vasyl Lomatsjenko fra Ukraina. Vodopjanov er også verdensmester i boksing fra Verdensmesterskapet i 2007 i Chicago i USA, der han vant finalen mot Enkhbatyn Badar-Uugan fra Mongolia.
De Blå Omnibusser
A/S De Blå Omnibusser (DBO) var et busselskap etablert i Kristiania i 1923. Det var Georg Johansen som stiftet selslapet 15. mai dette året.
Historie
Selskapets første rute trafikkerte Strømsveien mellom Kristiania og Furuset. Rundt 1950 etablerte selskapet seg på Alnabru, og rutetilbudet ble etterhvert utvidet til Lillestrøm (Rute 66) og andre steder. Rute 67 gikk til å begynne med fra sentrum til Hellerud og Trosterud, senere også til Bøler. Endeholdeplassen i sentrum var på Arbeidersamfunnets plass.
I 1927 ble Lillestrøm Busstrafikk oppreret med ruter til Fjerdingby og Skedsmo.
Ved krigsutbruddet i 1940 hadde selskapet 15 busser, men i 1945 var det var 5 igjen.
I 1955 fikk DBO fornyet hele sin vognpart av rutebusser. Ved slutten av året hadde selskapet 32 vogner.
1963 ble et nytt merkeår. DBO hadde nå 63 busser, rute- og turvogner. Datterselskapet A/S De Blå Østfoldbusser ble opprettet 27. oktober dette året.
Våren 1979 skiftet selskapet navn til De Blå Romeriksbusser (DBR), men fargene på bussene, blått med hvitt, var som tidligere. I 1984 ble De Blå Romeriksbusser og Romerike Busstrafikk slått sammen til det nye selskapet Romeriksbussene A/S. Det ble valgt ny fargesetting, lysgrå hovedfarge med striper i rødbrunt.
Avvikling
Sommeren 1992 ble Romeriksbussene oppkjøpt av Schøyens Bilcentraler (SBC). Romeriksselskapet hadde på dette tidspunktet ca. 300 ansatte. Etter oppkjøpet ble SBC et selskap med hele ca. 700 ansatte og ca. 400 busser.
Elena Săcălici
Elena Săcălici (født 1935 i Cluj-Napoca, død 1959) var en rumensk turner som deltok i de olympiske leker 1956 i Melbourne.
Săcălici vant en olympisk bronsemedalje i turn under Sommer-OL 1956 i Melbourne. Hun var med på det rumenske laget som kom på tredjeplass i mangekamp bak Sovjetunionen og Ungarn. de andre på laget var Georgeta Hurmuzachi, Sonia Inovan, Elena Leuşteanu, Elena Mărgărit og Emilia Vătăşoiu.
Carsidaridae
Carsidaridae er en familie med plantelus som regnes til undergruppen sugere (Psylloidea). De er insekter med sugende munndeler og hører til i den store gruppen nebbmunner.
Utseende
Små (gjerne 3 – 5 mm), kraftige sugere. Hodet er mye bredere enn langt, i ansiktet med nokså korte, kjegleformede framspring. Antennene er 10-leddete. Vingene er glassklare, formen er ganske variabel.
Levevis
Dise plantelusene lever på plantefamiliene Bombacaceae, Malvaceae og Sterculiaceae. Nymfene skiller ut lange tråder av voks. De blir angrepet av snylteveps fra familiene Encyrtidae og Figitidae.